Kolike su svjetske rezerve nafte?
Analitičari kažu da barel sirove nafte više nikad neće koštati deset dolara.  Nafte će biti, ali za one koji je mogu platiti
Sve skuplja nafta kao i sve veća potreba za njom navelo je neke analitičare da se zabrinu hoće li je za nekoliko desetljeća uopće biti dovoljno. Drugi pak odgovaraju da se nafta eksploatira postupno i da će je biti dovoljno sljedećih nekoliko stoljeća. Da su naftne rezerve ograničene prvi je tvrdio američki geolog M. King Hubert, 1956. godine. On je rekao da će proizvodnja u naftnom sektoru dramatično porasti – neposredno prije svog potpunog iscrpljivanja. Poklonici ove teorije predviđaju pad proizvodnje za tri ili četiri posto u sljedećih nekoliko desetljeća. Jedan od njih je novinar David Strahan koji radi u Centru za proučavanje ograničenosti naftnih resursa u Londonu, ne-profitnoj ustanovi koja informira javnost o ovoj problematici. Neki optužuju zemlje izvoznice nafte. One – prema tim kritikama – namjerno na svjetsko tržište ne puštaju potrebnu količinu, kako bi cijena stalno rasla. U ovom je trenutku cijena barela sirove nafte prešla 100 dolara. Drugi analitičari međutim kažu da je poskupljenju benzina - pogotovo u Sjedinjenim Državama - pridonio i slab dolar. Među njima je Keneth Medlock s Sveučilišta Rice u Houstonu u Teksasu. On razlog skupljem benzinu vidi i u slabom dolaru ali i u tržišnom načelu ponude i potražnje. Neki stručnjaci smatraju da je, kada se postojeća naftna nalazišta iscrpe, dublje bušenje na tim lokacijama teže i skuplje, jer je količina nafte tu sve ograničenja. No, Michael Economides, predavač molekularne biologije na Sveučilištu, kaže da nafte neće nestati tako skoro. Michael Economides kaže da je nova tehnologija, pogotovo načini na koji se iskorištavaju nove bušotine, povećala postojeće naftne rezerve. Prema nekim procjenama, ovogodišnje svjetske rezerve nafte iznose bilijun i tristo tisuća milijardi barela. Ponovno, Micahel Economides. Bez obzira na to, alternative nafti su nužnost, kaže Michael Economides. Eric Cheney sa Sveučilišta Washington u Seattleu predviđa međutim značajne nestašice nafte, prije što ona u potpunosti ne nestane sa svjetskog tržišta. Dramatične bi nestašice imale vrlo loše posljedice po globalnu ekonomiju i političku stabilnost. Međutim Kenneth Medlock sa Sveučilišta Rice kaže da to ovisi o tempu kojim će dolaziti do postupnog smanjenja proizvodnje nafte. Analitičari smatraju da će sadašnje teškoće – skup benzin i sve manja količina nafte na tržištu – dovesti do skorijeg korištenja alternativnih izvora energije, kao što su ugljen i prirodni plin. Ono čega u jednom trenutku više neće biti je – jeftina nafta, kaže Eric Cheney. Barel sirove nafte više nikad neće koštati deset dolara. Nafte će biti, ali za one koji je mogu platiti.